
Ku Izina rya Allah, Nyirimpuhwe Nyirimbabazi 



Mu kuri ibisingizo byose ni ibya Allah, NiWe dusingiza, niWe twikingaho ingaruka z'ibibi 
byacu kandi ni naWe dusaba imbabazi. Twikinze kuri Allah ngo aturinde ibibi bya roho 
zacu n'amakosa duhora dukora amanywa n'ijoro. 

Uwayobowe na Allah ntawamuyobya, n'uwo kandi Allah yayobeje nta n'mwe wamuyobora. 
Ndahamya ko nta we ukwiye kugaragirwa mu kuri uretse Allah. Ndahamya kandi ko 
Muhamad (sas) ari intumwa ya Allah, akaba n'umugaragu We. 

"Yemwe abemeye, nimutinye Allah, mu kuri ko kuMutinya kandi ntimuzapfe mutari 
abayislamu" [Imran: 102] 

"Yemwe abemeye, nimutinye Nyagasani wanyu wabaremye abakomoye ku muntu umwe, 
akamuremamo umugore we, agakwirakwiza abagabo benshi n'abagore benshi 
ababakomoyemo. Ngaho nimutinye Allah, We musabana ku bwe, (munatinye guca) 
imiryango. Mu kuri Allah ni umugenzuzi kuri mwe. [Nisa'a: 1] 

"Yemwe abemeye, nimutinye Allah, kandi muvuge imvugo z'ukuri. Azabatunganyiriza 
ibikorwa byanyu, anabahanagureho ibyaha byanyu. Wa wundi wumvira Allah n'intumwa 
Ye, rwose azatsinda ugutsinda guhambaye. [Ahzab: 70-71] 

Mu kuri ijambo ry'ukuri ni ijambo rya Allah kandi kuyoboka kwiza ni ukuyoboka intumwa 
y'Imana Muhamd (sas). Ibintu bibi kurusha ibindi ni ibishyashya mu idini. Ibishyashya 
byose ni ibihimbano (bida'a). Ibihimbano byose ni ubuyobe, kandi ubuyobe bujyana mu 
muriro. 



Nyuma y'ibyo: 

Yemwe abishimiye ko Allah ariWe Nyagasani wanyu, ko Islam ariyo dini yanyu, kandi ko 
Muhamad (sas) ari intumwa yanyu! 

Nimumenye neza ko Allah yamanuye mu magambo asobanutse muri ayah ivuga iti" 

"Kandi wihangane hamwe n'abambaza Nyagasani wabo mu gitondo na nimugoroba 
bashaka uburanga bwe. Ntukabarenze amaso ushaka ibishashagirana by'ubuzima bw'iyi 
si. Ntukumvire uwo twazindaje umutima we ku rwibutso rwacu agakurikira irari rye. 
Ibye akaba ari ubuyobe buhambaye." [Kahf: 28] 

Yarongeye kandi aratubwira ati" Ntukirukane abambaza Nyagasani wabo mu gitondo na 
nimugoroba bashaka kumwiyegereza. Ntacyo ubazwa mu byo bakora, nabo ntibabazwa 
ibyo ukora. Nubirukana uzaba ubaye umunyamahugu". [Anam: 52-54] 




Iyo usomye ibitabo bya Tafsir, usanga impamvu y'ihishurwa ry'iyi ayah ari uko 
ibikomerezwa byo mu bakurayishi bo mu moko atandukanye: al-Akhnas bin Shariq 
(umuyobozi wa Bani Zahrah), Amr bin Hisham na Abu Sufiyan bin Harb baje ku ntumwa 
y'Imana Muhamad (sas) baramubwira bati"Yewe Muhamad! Tugenere umwanya wacu 
twenyine, tuzaganire nawe. Bidutera isoni n'ikidodo kuba abarabu batubona twicaranye 
n'aba bacakara (nka ba Bilal, Ibn Masud, Sad, . ..) baguhora iruhande. Byatuma abagabo 
b'icyubahiro bagenzi bacu baduseka". 

Intumwa y'Imana Muhamad (sas) yatangiye gutegura uko yazabonana koko n'abo 
banyacyubahiro ari bonyine; nibwo Jibril (as) yazanye iyi ayah ayivanye kwa Allah 
subhanahu wa ta'ala uganje mu bushorishori bw'amajuru arindwi. 

Mu by'ukuri Allah afite iminzani inyuranye apimiraho agaha abantu agaciro runaka. Abantu 
nabo bafite iminzani inyuranye baheraho baha agaciro abantu runaka. Allah afite iminzani 
ashaka kugaragaza ku isi akaba ariyo iyobora ubuzima bw'abantu . Hari abantu bashobora 
gutekereza ko iyo minzani itabaho, ko ari imihimbano; nyamara iyo minzani ni iy'ukuri mu 
myitwarire y'abantu, mu magambo bavuga, mu cyerekezo baha ubuzima bwabo, no mu 
mpamvu z'ingendo bakora. 



Iminzani ya Nyagasani iteye itya: 

"Kandi ntabwo ari ubukungu bwanyu cyangwa urubyaro rwanyu bizabegereza hafi yacu, 
ahubwo abemeye kandi bagakora ibitunganye nibo bafite ibihembo byikubye kenshi 
kubera ibyo bakoraga. Kandi bo bazaba batekanye mu magorofa". [Saba'a: 37] 

Na none kandi: 

"...Mu by'ukuri umunyacyubahiro muri mwe ni ubarusha gutinya (Allah) [Hujurat: 13] 

Naho iminzani abantu bareberamo abandi bayishingira ku mitungo yabo n' icyubahiro 
bafite ku isi: 

"Ni gute yaba umwami wacu kandi aritwe dukwiye ubwami kumurusha? (akaba ndetse) 
Ataranahawe umutungo utubutse? [Baqara: 247] 

Agaciro k'umuntu mu maso y'abantu gaterwa n'urwego bamubonaho muri Jahiliyyah 
(ubujiji) baba barimo: Uko abayeho, ubukungu afite, akazi akora, ubutegetsi afite n'ibindi 
nk'ibyo. Umuryango w'abantu ni ibi uba wubakiyeho, niyo minzani uheraho ushyira abantu 
mu nzego. Bityo rero, iminzani ya Jahaliyyah ishobora kuzamura umuntu nka Abu Jahl, ku 
buryo abantu bo muri Jahiliyyah bagera aho bamwita Aba al Hakam (se wa Hikmah), mu 
gihe intumwa y'Imana yo yamurebye ikamwita abu Jahl (se w'injiji). 



Iminzani ya Jahiliyyah ifata umuntu nka Bilal ibn Raba'a (ra) ikamushyira ku rwego 
rusuzuguritse nk'urw'agasimba ku buryo abantu bameze nka Abu Sufyan bin Harb bagira 




isoni n'ikidodo cyo kwicarana nawe. Mu gihe Iminzani ya Nyagasani subhanahu wa ta'ala, 
nk'uko bigaragara muri "[Sahih Muslim: 2504]". Bilal, Amar na Suhayb (ra) bahuye na 
Abu Sufyan ku munsi wo kubohora Makkah (Fat'hu Makkah), baramucyurira, 
bamwishongoraho, mbese bamubwira amagambo yo kumusuzugura no kumusesereza. 
Baramubwira bati"W'Allah! Inkota ya Allah ntabwo yageze ku banzi ba Allah uko 
bikwiye" (ni nko kuvuga ngo "ntiwagombye kuba ukiriho, nawe twagombye kuba 
twarakwishe"). 

Abu Sufyan, umuyobozi w'Abakurayishi mu gihe cya Jahiliyyah wasimbuye Abu Jahil 
amaze kugwa ku rugamba rwa Badr; Abu Sufyan umuyobozi wa Makkah kugeza ibohowe 
n'abayislamu; Abu Sufyan wagerageje kugirana imishyikirano y'amahoro n'intumwa 
y'Imana (sas) ku munsi Makkah yabohoreweho; Abu Sufyan wari igihangange mu gihe 
cy'urugamba rwa Uhud. Uwo munsi yarahagaze yivuga imyato agira ati"Hubal (kimwe mu 
bigirwamana abanyamakkah basengaga) isingizwe! Uyu munsi ni umunsi wo guhora Badr". 
Uyu niwe babwiye bati" W'Allah! Inkota ya Allah ntabwo yageze ku banzi ba Allah uko 
bikwiye". 

Abu Sufyan ibi byaramubabaje ajya kubitekerereza Abu Bakr (ra). Abu Bakr (ra) yasanze 
bariya basahabah (ra) arabatonganya cyane, arababwira ati"Ni gute mwabwira amagambo 
nk'ariya umuyobozi w'abakurayishi?". Abu Bakr (ra) ntabwo yarekeye aho, ahubwo yagiye 
kureba intumwa y'Imana Muhamad (sas) amumenyesha ibyo Bilal, Amar na Suhayb (ra) 
bakoze. Abu bakr (ra) yari ategereje icyo rasulullah (sas) abivugaho. Yatekerezaga ko nawe 
ari bwunge mu rye, nawe akaba yabahamagara akabacyaha mu rwego rwo gutuma Abu 
Sufyan yiyumvamo intumwa y'Imana (sas) na Islam. Yatekerezaga kandi ko ashobora 
kubona intumwa y'Imana (sas) ibabaye kubera ayo magambo yabwiwe umuyobozi 
w'Abakurayishi, umuntu inzu ye yari yagizwe inzu y'amahoro ku muntu wese uhinjiye ku 
munsi wo kubohora Makkah. 

Igitangaje, intumwa y'Imana Muhamad (sas) yo yakoresheje Iminzani ya Nyagasani aravuga 

ati"Ushobora kuba wabarakaje, bikaba byatumye urakaza Nyagasani wawe". Yaa Allah, 
mbega ibitangaza! Mbega urwego! Mbega ibirere! Mbega ibintu bihambaye! Mbega inema 
zituma umugaragu ava ku rwego rwo kugereranywa n'agasimba ku minzani ya Jahiliyyah 
akagera aho Nyagasani Nyirubutagatifu arakara kubera we? "By'ukuri Allah afite abagabo 
yubahiriza ibyifuzo byabo. Birashoboka ko umuntu usa nabi kandi wambaye 
inyabaganga, Allah ashobora kumushyirira indahiro ye mu bikorwa 1 . 



1. Sahih Muslim (2622 & 2854). lyi Hdith kandi iboneka muri Tirmidhi (3854) na al-Mundhiri muri At- 
Targhibwat-Tarhib' (4/147 na 148). No muri 'Sharh Sahih Muslim' (8/346) mu yandi magambo. 

An-Nawawi asobanura iyi Hadith yaravuze ati'Tbi bivuze ko iyo bene uwo muntu arahiye avuga ko ikintu 
runaka kizabaho, Allah agitera kubaho kugira ngo arengere icyubahiro cy'umugaragu ive. Kugira ngo ibyo 
yarahiriye bibe uko yabivuze, atarahirira ubusa cyangwa adatatira indahiro. Ibi biterwa n'unvego nvo hejuru 
uyu mugaragu aba ariho imbere ya Allah subhanalm iva ta'ala.Uwo muntu ashobora kuba nta gaciro afite 
imbere y'abantu ariko imbere ya Allah ari uwo ku nvego nvo hejuru. 

Hari ubivo na none ijambo "indahiro ye" bishobora gusobanura iduivah ye. Akaba ari umuntu rero iduzvah ye 
buri gihe isubiziva. Allah niWe Mumenyi iva byose. 





Abu Bakr (ra) amaze kumva ayo magambo abwiwe n'intumwa y'Imana (sas), yahinze 
umushyitsi, asesa urumeza. Yatinye ko yaba yarakaje Allah binyuze mu kurakaza Bilal! 
Yahise ajya kureba Bilal na Amar (ra) yiyunga nabo. Arababwia ati"Bavandimwe, nshobora 
kuba nabarakaje". Baramusubiza bati"Nta kibazo rwose, Allah akubabarire!". Ibyo 
byatumye ubwoba n'igihunga yari afite bigabanuka, yumva noneho umutima uratuje". 

Kuri uwo munsi na none, nk'uko Ibn Hisham abivuga muri Sirah ye [as-Sirah an- 
Nabawiyyah' (3/286)]. Ku munsi wa Fat'hu Makkah, intumwa y'Imana (sas) yategetse Bilal 
kurira Ka'abah agatowa adhana agahamagara Abanyamakkah bose, Allah akbar, Allah 
akbar!". Bilal yarahamagaye impande zose za Makkah zirahungabana kubera uwo 
muhamagaro mutagatifu uhungabanya ibiremwa byose. 

Ahantu hose uwo muhamagaro wanyeganyeje ibyari biwuhagaze imbere. Hari abagabo 
batatu b'abayobozi b'abakurayishi bari bicaranye: Itab bin Usayd, Abu Sufyan bin al-Harith, 
na al- Harith bin Hisham. Al-Harith [ wa wundi wababariwe n'intumwa ya Allah (sas) uwo 
munsi nyine]. Umwe muri bo aravuga ati"Allah asingizwe we watwaye ubuzima bwa 
Hisham mbere y'uko abona umunsi nk'uyu". Undi nawe aravuga ati" Yapfuye atabonye aho 
uyu mwirabura yurira igisenge cya Ka'abah!". Abu Sufyan we yaravuze ati"Jyewe, ntacyo 
navuga". 

Iyi ni iminzani y'abantu. Yasingije Allah k'ubwo kuba se yarapfuye atabonye umwirabura 
ku gisenge cya Ka'abah. Kuri uwo munsi ariko urundi rwego rwo rwaravuze ruti"Niba 
warakaje Bilal, warakaje Nyagasani wawe". Ijuru n'isi birahungabana iyo uyu wahoze ari 
umucakara bamurakaje! Impande enye z'isi ziranyeganyega iyo mu maso he hijimye kubera 
ikintu kimubabaje! Allah Abkar! 

Aba bantu ba Jahiliyyah bakurikira buhumyi ubuyobe no kurenga imbibi, batekereza ko ku 
isi hari ukuntu bahagira iminzani ibashyira hejuru. Allah azajugunyira kure iminzani yabo, 
kugeza urumuri rwe rutsinze. Ariko kandi gushyiraho Iminzani ya Nyagasani muri iyi si ni 
ibintu bikomeye cyane. Nta muntu n'umwe wabigerageza cyeretse bacye cyane bahawe 
inema yo kugira roho z'intwari. Ba bantu b'umunyu w'isi koko. Gukoresha Iminzani ya 
Nyagasani, gukunda ibyo Allah akunda, kureka ibyo Allah yabujije, kugira inshuti abo Allah 
yagize inshuti, ukagira abanzi abo Allah yagize abanzi. Gutanga kubera Allah, kwimana 
kubera Allah, gukunda kubera Allah, kugira urwango kubera Allah, kugera ku rwego 
rw'uko no guseka, useka ari uko biri bushimishe Allah subhanahu wa ta'ala. Ibi ni ibintu 
bidapfa gushoborwa n'umuntu wese, cyeretse roho z'intwari koko. Ibi bishoborwa na za 
roho zifite ibiganza bitagatifu bizifungurira muri urwo rugendo rurerure rwuzuyemo 
ingorane, amakuba n'ibigeragezo bihambaye byo kumenyereza izo roho. Iyo umenyereje 
roho yawe kwihanganira imyambi y'ibigeragezo n'umuriro w'amakuba, n'ibirushya 
binyuranye ugenda uhura nabyo mu rugendo rwa Imani, niho iyo roho igeraho igashobora 
kwihanganira amategeko n'amabwiriza ajyanye n'urugendo rwo kjya muri al Jannah. 

Muvandimwe, uko uzagenda ukoresha Iminzani ya Nyagasani (ariko rero ntiwabasha 
kuyikoresha cyeretse ba bandi babaye mu makuba no mu bigeragezo igihe kirekire, ibyo 
bigeragezo bikababera nk'uruganda rugorora roho zabo), niko uzagenda ubona ubutabera 




bwa Allah ku isi. Ninako roho yawe izagenda ituza, yuzura ikinyengetera cy'umunezero 
uhoraho utabona uko usobanura. Ariko na none iyo iyi minzani ihinduwe, umuntu 
agasingizwa, agashimwa, akavugwa imyato, akogezwa hadashingiwe k'uko atinya Allah; 
umuryango w'abantu nawo urahinduka, abatinya Allah bagasuzugurika. Ibibi 
birashimagizwa bikaba aribyo bibonwa ko aribyo byiza, naho ibyiza bigatinya, 
bikannyegwa, bigasuzugurikana na ba nyirabyo (nk'uko bimeze ubu iyo abanyademokrasi 
bannyega imibereho yo kugendera kuri Shari'a). Abanyantege nke mu bakora ibyiza 
bashobora ndetse kugera aho ubwabo nabo babishidikanyaho, bagasigara bameze 
nk'abafashe impu zombi, bakirinda kwamagana ibibi kuko kubera ukuntu biba byogezwa 
kandi bifite imbaraga z'abitwa abanyabwenge n'abanyabubasha babihagarariye, baratinya 
bagakeka ko ahari nabyo ari byiza, bakavanga ibyiza n'ibibi. [Nk'uko muri iki gihe cyacu 
hariho ingirwa bamenyi b'idini zivuga ko Demokrasi na Islam byombi ari byiza, ko ngo 
bijyana nta kivuguruza ikindi. Bakavuga ko ari abayislamu bashyigikiye Demokrasi! 
Subhanallah! Urugero rwabo ni nk'uko mu gihe cya rasulu (sas) hari kuba umuntu uvuga 
ati"Nkurikiye rasulullah i Madinah, ndi no mu idini ye, ariko nshyigikiye uburyo 
bw'imibereho bw'i Makkah. Ese uyu yari kuba ari umuyislam nyakuri?] 

Muri Hadith, rasulullah (sas) yabajije abasahabah ati"Bizabagendekera bite igihe 
muzabona ibyiza bihinduka bibi, naho ibibi bikaba aribyo bifatwa nk'ibyiza?" 

Bavandimwe, ibintu bigenda bihinduka buhoro buhoro uko abantu bagenda bareka 
gukoresha iminzani ya Nyagasani wabo ahubwo bagakoresha iminzani ya Jahiliyyah, 
kugeza aho ibibi bihindurwa ibyiza, naho ibyiza bigahindurwa bibi kandi abantu 
bakabyemera batyo nyine, bakabishakira ibisobanuro, bakumva ko ubwo aribwo bwenge, ko 
ariko kujijuka. Waba utabyumva utyo ukagaragara nk'injiji, ukarwanywa. Ukaba ugomba 
kwicecekera, kwimuka, gufungwa cyangwa kwicwa. 

Muri Surat Hujurat: 13, Allah aravuga ati" Rwose ubarusha icyubahiro imbere ya Allah, ni 
ubarusha Taqwah". Iminzani ya Nyagasani kandi iragira iti"Mwumve kandi mwumvire, 
kabone n'ubwo umuyobozi wanyu yaba ari umucakara w'umunyabisinia ufite agatwe 
kangana nk'akabuto k'incyeeri". 

Iminzani ya Nyagasani na none irakomeza iti"Ntabwo ari umutungo wanyu cyangwa 
urubyaro rwanyu bibegereza hafi yacu. Ahubwo ba bandi bemeye, bagakora ibitunganye, 
abo nibo bafite ibihembo byikubye kenshi kubera ibyo bakoraga. Kandi abo nibo bazaba 
mu magorofa batekanye". [Saba'a: 13] 

Bavandimwe, nta buzima bushobora kuba bwiza mu gihe kirambye igihe butagendera ku 
minzani ya Nyagasani. Rimwe na rimwe iyo minzani ishobora guhindurwa, igashyirwamo 
ibihimbano ikangirika. Icyo gihe umuryango w'abantu nawo ugendera ku bihimbano 
ukangirika. Iyo iyo minzani ihinduwe cyane ku buryo icyiza kiba ikibi, ikibi kikaba aricyo 
cyiza, no mu muryango w'abantu ni uko bihita bigenda, nk'uko mbese bimeze muri ibi bihe 
byacu. Bityo uzabona abantu bavuga ko umuntu kanaka ari umuntu w'umugwaneza, agira 
ubuntu, ari inyangamugayo, mbese ari imfura. Nyamara niwitegereza neza uzasanga uwo 
muntu bashimagiza nta Imani afite mu mutima we, habe n'akangana n'ururo. Uko niko 
bigenda iyo Iminzani ya Nyagasani yahinduranyijwe. 




Mu by'ukuri rero, Allah afite iminzani yamanuye kugira ngo ashyireho ubutabera ku isi; 
amategeko ya Allah (Shari'a) yayamanuye kugira ngo (Allah) ahamye ubutabera ku isi. 
Uhutabera kandi ntibushobora kuganza ku isi, n'iminzani ya Nyagasani ntishobora 
gukoreshwa cyeretse habayeho uburinzi buhagije bwo kurwanya amaboko yose agerageza 
kubangamira abantu bashaka gusubiza ibintu mu buryo. Ni inshingano zacu rero 
nk'abayislamu gukora uko dushoboye kose tukarinda iminzani ntiyangirike, ntihindanywe, 
ntinasuzugurwe. Ku bw'ibyo rero, Allah yaratubwiye ati: 

"Rwose twohereje intumwa zacu n'ibitangaza, tubamanurira ibitabo n'iminzani kugira 
ngo abantu bakoreshe ukuri. Twamanuye icyuma kirimo ubukana bukomeye n'ibifitiye 
abantu akamaro kugira ngo Allah yerekane abaMutabara We n'intumwa Ze bataMubona. 
Mu by'ukuri Allah ni Uwimbaraga, Utsinda". [Hadid: 25] 



Nk'uko bigaragara muri iyi ayah, icyuma ni icyo kurinda iminzani. Iminzani rero nta na 
rimwe ishobora gukoreshwa ku buryo buhamye ku isi hatabayeho icyuma cyo kuyirinda. 

Bityo rero, icyuma gikoreshwa muri Jihad kugira ngo turengere idini ya Allah, kugira ngo 
turinde indangagaciro zacu zitivangamo imico y'abakuffaru; kugira ngo dukumire abantu 
b'abapfapfa bakerensa indangagaciro z'idini yacu twe twubaha kandi dutsimbarayeho 
bikomeye. Ni inshingano zacu guhangana na ba bandi bashaka kutwangiriza ummah. Ba 
bandi batuma indangagaciro zacu zigenda zihanagurika, bakadumbukiza abayislamu mu 
buhakanyi no kwiheba. Ugasanga ibyiza n'ibibi biravanze utabitandukanya, nk'uko inshishi 
ziba zivanze aho ziteraniye. 

Tugomba guhangana n'ubusambanyi, ikandamiza, ibikorwa by'urukozasoni n'ibindi 
abakuffaru bakwirakwizwa mu rubyiruko rw'abayislamu. Tugomba kurwanya ubwononnyi 
n'imico ya ruswa. Nta na kimwe tugomba kwemera ko kibaho kinyuranye na Islam keretse 
abakuffaru bashoboye kudufata mu ngoto bakatunaganika. Ubwo nibwo bazajugunyira kure 
iminzani ya Nyagasani, isi ikabaho mu bwangizi. Twe rero tuzaba twakoze ibyo dusabwa, 
kuba tuzaba twatsinzwe ku rugamba tukabona Shahadah duharanira ko habaho iminzani ya 
Allah, tuzaba twatsinze imbere ya Allah. Ibisigaye ni ibya Allah subhanahu wa ta'ala. 

Ni ukubera iyo mpamvu Allah yavuze ati: "Twamanuye ICYUMA kirimo ubukana 
bukomeye n'ibifitiye abantu akamaro kugira ngo Allah yerekane abaMutabara We 
n'intumwa Ze bataMubona". [Hadid: 25] 

Ese birashoboka ko umuntu yakoresha iyi minzani ubuzima bwe bwose? Ese birashoboka ko 
umuntu wize idini ya Islam mu mashuri ya za Kaminuza, umuntu wigiye idini mu bitabo, 
agafata mu mutwe Qur'an na za Hadith yiyicariye atekanye yashobora kurinda iminzani ya 
Allah? Bene abo bantu biragoye ko barinda kandi batunganya Iminzani ya Nyagasani. 
Ntabwo bashobora gusobanukirwa n'iyo minzani, umuryango mugari w'abantu nawo 
ubakurikira muri iyo nzira yo kuvangavanga Islam n'ubwangizi. Benshi mu bantu bafashe 
Igitabo mu mutwe ndetse na Tafsiri zacyo byarabananiye kurinda iminzani ya Nyagasani. 




Iyo baba barabishoboye, twari kubona za Kaminuza z'ibirangirire mu kwigisha ubumenyi 
bw'idini ya Islam nka al-Azhar, az-Zaytunah, n'izindi, zifata iya mbere mu kurwanya 
ikandamiza ry'abakuffaru kabone n'ubwo urukero rwaba ruri ku ijosi ryabo, rwiteguye 
kubakerera rukabasaturamo kabiri, cyangwa rukanababagaho uruhu n'imikaya bagasigara 
ari amagufwa masa. 

Ikigaragara ni uko gusoma ibitabo byinshi ndetse no kubyandika atari byo bituma umuntu 
aba imbonera mu kurinda iminzani ya Nyagasani. Abarinda iminzani ya Nyagasani si ba 
bandi biyita abamenyi, si ba bandi bafashe mu mutwe ibitabo n'agatabo, si ba bandi bazi 
ubusizi bw'Icyarabu n'inyandiko zisanzwe, si ba bandi bafashe mu mutwe ibitabo bya 
"Aqidah, Hashiyat, ad-Dasuqi" cyangwa "Hashiyat Ibn 'Abidin", Tafsir ya al-Mughni", 
n'ibindi. Abo sibo bakoresha iminzani 2 , ahubwo abashobora gukoresha iminzani ya 
Nyagasani ni ba bandi bigishijwe mu buryo bw'abigishijwe mu biganza by'intumwa 
y'Imana (sas), ba bandi babaye ku muriro w'ibigeragezo bakabona uko bigenda iyo amagara 
aterewe hejuru. Abantu bashobora gukoresha iminzani ya Nyagasani ni abantu bameze nka 
Hudhaifah (ra). Uyu niwe ku rugamba rwa Ahzab intumwa y'Imana yabwiye ati" Yewe 
Hudhaifah, haguruka ujye kundebera ibyo umwanzi arimo akora !". Hudhaifah 
aratubwira ati" Nahise nambara umwenda w'umugore wanjye, wari mugufi ku buryo 
utanangeraga ku mavi. Nari nitunatunnye kubera imbeho ikabije twari turimo. Twari mu 
mbeho ikaze ku buryo tutashoboraga no kwihagarika hanze" [Muslim: 1788]. 

Uyu niwe Hudhaifah (ra), nyuma yaje kuba Guverineri w' Iburasirazuba. Igihe bamugiraga 
Guverineri, yandikiye ibaruwa Khalifah Umar bin Khattab (ra) amusaba ko yamukura kuri 
uwo mwanya, aramubwira ati'Tyo nitegereje ubu butunzi bwose buri mu maboko yanjye, 
mbona bumeze nk'umugore mwiza undangaza nanjye ubwanjye nkiyibagirwa. Bityo, tinya 
Allah yewe Umar, unkure kuri uyu mwanya w'ubuyobozi". 

Aba ni abantu bitanzeho ibitambo, batanze ikiguzi cy'amaraso yabo kubera iyi dini. Ni bantu 
babyirutse neza ku idini ya Allah subhanahu wa ta'ala. Iyo ibishimisha by'iyi si 
byabasangaga, barabyirindaga bakihisha inyuma ya paziya. Bahanganye n'isi nzima mu 
bwitonzi no gucisha macye bitagira akagero. Uko babaga bahamanya na Nyagasani wabo, 
ibihagararo byabo bya nijoro n'imyitwarire y'ubutore yabarangaga nibyo byareheje 
amamiliyoni y'abantu binjira mu idini ya Islam ikivunge. 

Abantu bashobora gukoresha iminzani ya Nyagasani, ni ba bandi bashakisha ukuri. Salman- 
al-Faris (ra) yagiye ahantu hanyuranye ashakisha intumwa yari yarahanuwe mu bitabo 
by'abahawe Ibitabo. Ntiyigeze acika intege kugeza Allah amuyoboye mu mujyi wa Madinah 
mbere y'uko intumwa y'Imana Muhamad (sas) ihimukira. Salman (ra) wari waraguzwe 
bucakara i Madinah kandi nyamara ari umwana w'umutware w'Umuperise. Yakomeje kuba 
umucakara w'Umuyahudi i Madinah kugeza igihe abayislamu bamubohoye mu bucakara. 



2. Aha ngaha byumvikane neza, ntabzvo Sheikh akerensa na bucye abantu b'ibirenga bafite ubumenyi mu idini 
ya Islam. Ari ibyo nazve ubzve ntabzvo aba yaramaze imyaka n'imyaniko mu maslmri yiga idini kugeza abonye 
impamyabumenyi y'ikirenga PhD. Ahubzvo arerekana ko kzviga ubumenyi byonyine bitagira agaciro muri 
Islam igihe ubzvo bumenyi budakoreshejzve mu kurinda idini. Arerekana kandi ko uzviga ubumenyi byonyine 
ari hasi cyane, ntaho ahuriye na Mujahid uhora mu ntambara hagati ya Tazvhid na Shirk. 






Iminsi yarahise indi irataha, hanyuma Salman (ra) yaje kwicara ku ntebe ya Kisrah bin 
Hurmuz. Amateka atubwira ko igihe uyu Kisrah bin Hurmuz yari yaratsinzwe yahoraga 
arira amanywa n'ijoro. Abagaragu be bakamubaza bati" Yewe mwami wacu, ni ibiki ko 
urira?". Akabasubiza ati"Ubu koko nzabaho nte? Nsigaranye abashefu igihumbi gusa 
n'abatoza ba Sakabaka igihumbi". Kisrah ararizwa n'uko ubwami bwe busenyutse, Salman 
(ra) we yicaye mu ntebe ye y'ubwami! 

"Ni imirima n'amasoko y'amazi bingana iki basize? N'ibihingwa bitohagiye n'ahantu 
heza hashamaje, n'imyidagaduro n' ubuzima bwo kwishimisha? Ni uko ibyabo twabiraze 
abandi bantu". [Dukhan: 25-28] 

Salman al Farsi (ra) yatungwaga n'idiriham rimwe ku munsi, agakoresha irindi dirham 
agura uduti two kuboha ibitebo yagombaga kugurisha akungukaho idirham ryo kurya.Uwo 
ni Salman, uwo nawe ni Kisrah. Ubutaka ntibwahindutse, ubwami nabwo ntibwahindutse 
ariko iminzani yo yahindutse. Iminzani ya Nyagasani iraremereye kuri Salman (ra) wahoze 
atunzwe n'idirham rimwe ku munsi. Uwahoze ari umwami we ararira ayo kwarika kuko 
ntacyo asigaranye uretse abashefu igihumbi n'abatoza ba Sakabaka igihumbi. 

Bavandimwe, kwigisha abantu bakagira ukwemera guhamye ntabwo bikorerwa mu mashuri 
makuru. N'ubwo hari ubwo tubona abantu bagira impamyabushobozi z'ayo mashuri bakaba 
kandi n'intangarugero mu bikorwa byabo, tutirengagije ko no kwiga ayo mashuri bishobora 
kugira uruhare mu kuba umuntu yarangwa na Taqwah. Taqwah akenshi ntabwo iba 
yaratewe n'ibyo yize muri ayo mashuri makuru ya Kiislamu. Akenshi ahubwo usanga 
Taqwah umuntu yarayikomoye nko ku mwalimu umwe wigeze kumwigisha muri ayo 
mashuri. Usanga yarize imyitwarire y'uwo muntu mbere yo kwiga amasomo ye. Usanga 
yarinjiwemo n'ukwibombarika kwe mbere yo kwinjirwamo n'ubumenyi bwe. Usanga 
yarigiye mu biganza bye mbere y'uko areba mu bitabo biri mu biganza bye. Iyi niyo 
mpamvu Abdullah bin al-Mubarak (rahmahullah) yavuze ati"Twamaze imyaka mirongo 
itatu twiga uburyo bwo kubaho kiislam, hanyuma tumara imyaka makumyabiri twiga 
ubumenyi" [ Ibn al-Jawzi's 'Ghayat an-Nihayah fi Tabaqat al-Qurra'' (1/446) ] 

Uburyo bwo kubaho kiislam bwigwa mu buryo bufatika iyo abantu babana n'abantu 
biyemeje kubaho muri ubwo buryo nyine, imitima yabo ikaba irangamiye Allah. Abo nibo 
Allah akoresha mu kurinda umuryango mugari w'abantu, hakigizwayo ibigeragezo byo ku 
isi bityo ubuzima bw'abayislamu bugashikama ku idini mu buryo buhamye, abemera 
bakagira intsinzi. 

Igihe cyose bene abo bantu b'imbonera bariho, igihe cyose kandi hazaba hariho abantu 
bameze nkabo kabone n'ubwo baba ari bacye nk'uko bimeze muri iki gihe cyacu, 
tuzakomeza kubona abantu b'abanyakuri b'Abasalafi, wenda bacye nko muri ibi bihe byacu. 
Nimubabona muzababwirwa n'urumuri mu buranga bwabo n'imvugo zabo zigaragara ko 
ari ba salihiina koko. Muzabona ubupfura bwabo n'ubunyangamugayo buva ku ntumwa. 
Muzababonaho urumuri ruva ku ntumwa ya Allah (sas). Uwo muco w'ubupfura 
wabumbatiwe kandi urindwa n'Abasalaf nk'uko abenegihugu babumbatira ubukungu 




bwabo bakarinda agaciro k'ifaranga ryabo. Nta gaciro amafaranga ashobora kugira igihe 
ubukungu bw'igihugu butabumbatiwe, kuko ubukungu bw'igihugu nibwo buha agaciro 
ifaranga mu kugura no kugurisha. Bityo bahoraga bakora imibare mu ntambara zabo. Ni 
abasahabah bangahe barwanye intambara ya Badr?". Hanyuma abasahabah bose bamaze 
gusubira kwa Nyagasani wabo, bajyaga babazanya bati"Ninde muri twe waba warabonye 
abasahabah b'intumwa ya Allah?". Nyuma bajyaga na none babazanya bati"Ninde mutabi'i 
waba warabonye n'amaso ye umusahabah warerewe mu biganza bitagatifu by'intumwa ya 
Allah 3 ?" 

Bavandimwe, ingabo ntabwo zishobora gutsinda, umuryango mugari w'abayislamu 
ntushobora kugira icyo ugeraho, cyeretse habayeho abantu benshi bameze batyo. Abantu 
batsimbaraye ku ndangagaciro za Islamu mu kuri ko gutsimbarara, batemera kuzivanga 
n'imyumvire y'abakafiri. Bene abo bantu ni baba benshi muri ummah bizaba ari ikimenyetso 
cy'inkunga ya Allah ku batuye isi. Ni nacyo kimenyetso cy'uko Allah azaba yishimiye 
ummah. Igihe cyose abategetsi ba kiislamu bazaba bakikijwe na bene abo bantu, bakaba 
aribo bagisha inama, bakemera ibyemezo byabo, bagakurikiza inyigisho zabo; niko ibyiza, 
umutekano n'umutuzo bizashinga imizi muri ummah. Iyi niyo mpamvu Umar bin Khattab 
(ra) yategekaga abayobozi bose gukikizwa n'abasomyi ba Qur'an n'abantu bakora ibadah 
zikomakomeye. Wasangaga umuyobozi wese azengurutswe n'abantu bameze batyo. 
Yabaga azengurutswe n'abamenyi badahwema kwibuka Allah, ntibanahweme kwicuza kuri 
Allah subhanahu wa ta'ala. Ntabwo imbavu zabo zarangwaga ku buriri kuko bararaga 
bahagaze basingiza Allah subhanahu wa ta'ala bahagaze cyangwa bicaye. Bahabwaga 
intsinzi kubera n'ubusabe bwabo kuri Allah subhanahu wa ta'ala. Uku niko abayobozi 
bayoboraga, babaga bashagawe n'abantu b'imbonera, abamenyi, abajyanama bagendera kuri 
Kitabullah wa Sunnat nabi'i, nta kindi. Babaga bashagawe n'abasahabah b'imbonera, 
babanaga nk'uko abanyeshuri babana na mwalimu. Bageragaho bakibagirwa ko ari 
abayobozi kubera kwigira ku bamenyi b'abanyakuri, abantu nk'abo nibo babaga bafite 
ibibazo by'abayislamu mu biganza byabo. 

Ni nk'uko Ibn al-Quayyim yabivuze"Abami babaga ari abategetsi b'abaturage, abamenyi 
nabo bakaba ari abategetsi b'abami". Abamenyi bari abami b'abami, abarimu b'abami, 
abategetsi babo. Kabone n'iyo umutegetsi yabaga yarasomye ibihumbi n'ibihumbi by'ibitabo 
yagombaga kuba afite abamenyi bo kumugira inama, kumugenzura, kubuza ko ibibi bye 
bigera ku baturage, kumubuza ko yakandamiza abaturage ba nyarucari bo hasi atabizi. 
Bagombaga kubuza amaboko ye kugirira nabi abemera, bakamufasha ahubwo kubayobora 
akurikije ibyamanuwe na Nyagasani Uganje Utegeka isi n'ijuru. 



3. Nk'nko bigaragara muri Hadith, Bukliari (3649): " Hazabaho igihe abantu bazarzvana Jihad, 
hanyuma babazive bati"Ese hari umuntu muri mive waba yarabanye n'intumiva ya Allah?". 
Basubize bati"Yego", hanyuma bagire intsinzi. Hazongera habeho ikindi gihe, abantu na none 
banvane Jihad, hanyuma babazwe bati"Ese hari umuntu wo muri mive zvaba zvarabanye 
n'abantu babanye b'intumzva ya Allah?". Basubize bati "Yego”, hanyuma bagire intsinzi. 
Hazongera na none habeho ikindi gihe abantu barzvane Jihad, hanyuma babazwe bati"Ese haba 
hari umuntu muri mzve zvaba zvarabanye n'abantu babanye n'ababanye n'intumzva ya Allah?". 
Basubize bati"Yego", hanyuma nabo bagire intsinzi. 






Bavandimwe, ndashaka kwerekana hano imigisha n'inema Allah yaduhundagajeho muri 
uru ruhurirane rw'ibibazo by'intambara zibasiye abagabo bacye, abagabo badafite ikindi 
kibarangaje imbere uretse kugaragira Allah barwana Jihad yo muri Afghanistan. Ndashaka 
kwerekana izi ngero z'imbonera, twiyumvagamo umunezero uva kw Allah k'ubwo kuba 
bari kumwe natwe, amaduwah yabo badusabiraga, ukuri n'ubwitange byabarangaga no 
kutagira ikindi bashyira imbere uretse iminzani ya Nyagasani Nyir'ibiremwa. 

Aha ngaha ndatekereza kuri Aba Asim 5 , ndatekereza kuri Saud al-Bahri, Abd al-Wahhab al- 
Ghamidi, Yahya Sinyur n'abandi nk'abo bemeye Allah mu kuri ko kumwemera, bakamena 
amaraso yabo mu nzira Ye. Iyo tubatekereje twumva inema ziva kwa Allah zirimo 
zitumanukiraho. Iyo twigiye ku bikorwa byabo, imigisha yuzura mu bikorwa byacu. Tukiri 
kumwe nabo twumvaga tworohewe mu bikorwa turimo byo guha idini igihagararo gihamye 
imbere y'abakuffaru, tukagira icyizere ko tuzagera ku ntego insh'Allah. Ibi byose 
byaterwaga no kubana n'aba basalihiina batoranyijwe na Allah subhanahu wa ta'ala ubwe, 
akaba kandi ari naWe wabishubije. Twiringiye ko Allah yemeye Shahadah zabo akabakira, 
hano ku isi twe duhamya ko ari ba Shahiid. 

Ndibuka umunsi umwe nari nicaranye na Sa'ud, yari muto cyane kuri jye. Nta kindi nigeze 
mbona muri uwo musore w'umusozi w'ibyiza uretse ukuri, kwitanga, igihagararo gihamye 
ku idini ya Allah, no kwibagirwa isi. Yahoraga ashakisha urupfu aho ariho hose ku 
rugamba, rwo ahubwo rugahora rumuhunga. Yahitaga asimbukira ku ifarasi ye agacyera 
itabaro buri gihe iyo yumvaga impuruza ya Jihad. Kubera iyo mpamvu ntibitangaje kuba 
twaragize gutya tukabona urumuri rurimo kugenda ruva mumva ye rujya mu kirere 
rukongera rukagarukamo bityo bityo! Ibyo byabonywe na ba Mujahidiina n'ubu bakiri ku 
rugamba bagerageza gutera ikirenge mu cye. 

Ntibitangaje kandi kuba twarabonye umurambo wa Sa'd ar-Rashud utitira iyo basomye 
Qur'an kandi amaze amasaha cumi n'umunani abonye Shahadah. 

Ntibitangaje na none kuba twarahumuriwe n'umurambo wa Yahya uri nko muri metero 
magana atanu, ibitaro byakiriye umurambo we bikaba byarakomeje kubamo impumuro ya 
musk igihe cy'icyumweru nyuma y'uko ashyingurwa. 

Ntibitangaje kuba n'ubu tucyumva takbir iva mu mva ya Abdullah al- Ghamidi. Ibi 
byahamijwe n'umuvandimwe wacu Nadhar Muhammad, umuyobozi w'ingabo za 
mujahidiina mu karere yashyinguwemo, ndetse na bamujahidiina bose babanye ku rugamba 
bakaba bakiri muri ako karere. Mbabajije ibimenyetso barambwiye bati'Tbyo ni ibintu 
byoroshye cyane, niba ushaka kumva iyo takbir, ngwino tubane muri ako gace 
uzayiyumvira wowe ubwawe". 

Ntibitangaje kandi ko twamaze amezi icyenda tugihumurirwa n'imyenda ya Abd ar- 
Rahman al-Banna- Hamdi al-Banna 6 - nyuma ya Shahadah ye. Iyo myenda n'ubu 
turacyayifite mu bubiko bwacu. N'ubu ingofero yambaraga, ndetse n'ibindi bikoresho bye 
biracyafite impumuro itagira uko isa. Abanyafughanistani bajya bayihumuriza bakavuga 
bati" Rwose iyi ni impumuro ya Shahiid". 




Ibi bimenyetso byose ntabwo ari ibihimbano cyangwa kwishyira mu kebo k'amahoro. Ibi 
rwose ni ibintu byabayeho, byabonywe n'amaso ndetse byihumurizwa n'amazuru y'abantu 
bamwe n'ubu bakiriho. Hari umusore uri kumwe natwe warashwe amasasu ya Kalashnikov 
(AK 47), amasau atobora inkweto ze nyamara ntiyakomereka na gato. Izo nkweto ziri hano 
muri zimwe mu nkweto zanyu, nyirazo nawe ari muri mwe. 

Ntibitangaje kuba ibisasu bitanu bya morutsiye byaraterewe icya rimwe mu ndaki yarimo 
abavandimwe bacu batatu: Umwarabu umwe yararokotse, umunyafughanistani ahita abona 
Shahadah agwa mu maboko y'undi mwarabu. Allah ni Umuhamya ko umurambo we 
wasohotsemo umwotsi uhumura nka musk ya 'ud. Iyo musk yasakaye mu kirere abari aho 
bose irabahumurira. Uwo muvandimwe yaguye mu maboko n'ubu yicaye hano hamwe 
natwe, ibi mvuga arimo arabyumva. 

Ntibitangaje kuba dusigaye tumenya ko roho y'umuntu tujyanye mu modoka ku bitaro 
yakomerekeye ku rugamba imusohotsemo, tubibwiwe no kumva mu modoka hahise huzura 
impumuro idasanzwe iryoshye nka musk, nk'uko byabaye kuri Abd as-Samad 7 . Abari 
kumwe nawe baratubwiye bati"Ntitwari twamenye ko roho ye yamaze kuva mu mubiri we, 
uretse ko twabibwiwe n'impumuro idasanzwe yatangiye kuva mu mubiri we. Turasaba 
Allah ko yategeka abamalaika kumwakira bavuga bati"Kaze neza yewe roho nziza, ivuye 
mu mubiri mwiza wari waratuyemo ukawubera umutako wawo mu buzima bw'isi. Ikaze 
mu busitani bwa Nyagasani wawe ukwishimiye". 

Intwari z'imbonera nk'izo, nizo Allah akoresha mu kurinda ummah ngo udatatana. Ummah 
ukomeza kurangwa n'amahoro kubera kugira abantu bameze batyo, intsinzi igwa nk'imvura 
k'ubwo kuba bari muri ummah, abantu bagira ubuyoboke kubera bene abo bantu; ibihano 
bya Allah ku banyabyaha bagwiriye ku isi birarindirizwa, ndetse bigasubizwayo kubera 
bene abo bantu. 

Bavandimwe, ntimutekereze ko kugira intwaro nyinshi kandi zo mu rwego rwo hejuru 
aribyo bitanga intsinzi, ntimukagire ngo kandi ubukungu bwinshi bushobora gutanga 
intsinzi. Ahubwo ubusabe bw'abantu b'abanyakuri nibwo bushobora gutuma Allah atanga 
intsinzi. Mu gihe cyo kubohora ubutaka bwa Turkia, ndetse na nyuma yaho (hamwe muri 
aho hantu ubu habaye mu Burusia), umugabo witwa Qutaybah bin Muslim al-Bahili 
yabonye ikiganza n'urutoki rutunze mu kirere, arabaza ati"Kiriya kiganza ni icyannde?". 
Baramubwira bati"Kiriya kiganza ni icya Muhammad bin Wasi'". Arababwira ati"Mu 
by'ukuri nkunda kiriya kiganza kurusha kugira inkota 300, 000 zimanukiye icya rimwe ku 
bakuffaru b'Abaturki. Kiriya kiganza cy'umwemera w'umunyakuri wongorera mu gihe 
cy'urugamba ni cyiza kuri jye kurusha inkota 300, 000 mu nzira ya Allah". [Igitabo cyitwa 
Sifat as-Safwah (2/136) cya Ibn al-Jawzi] 



Aba ni ingero mu batubanjirije, ni ingero z'abantu babaga bararezwe n'ibiganza bitagatifu, 
bagakurira ku Kuri kwa Islam. Birengagije iyi si barangwa n'imitima izira imyanda 
n'ibizinga byayo. Bityo, bagendaga kuri iyi si n'imibiri yabo ariko mu by'ukuri roho zabo 
ziberaga mu ijuru, zifatanya n'abamalaika gukora istigh'far zisabira roho zikiri ku isi. 




"Abahetse Arshi n'abayikikije batagatifuza ishimwe rya Nyagasani wabo, bakamwemera, 
bakanasabira abemera guhanagurwaho ibyaha byabo. "Yewe Nyagasani wacu! 
Uzengurukije buri kintu impuhwe n'ubumenyi. Hanagura ibyaha by'abicujije 
bakanakurikira inzira yawe kandi ubarinde ibihano bya Jahiimu. Yewe Nyagasani wacu! 
Unabinjize muri Jannah zihoraho wabasezeranyije n'abakurambere babo, abagore babo 
n'urubyaro rwabo. Mu by'ukuri ni wowe Utsinda, Ushishoza. Kandi ubarinde ibibi. Uwo 
uzarinda ikibi kuri uwo munsi, rwose uzaba umugiriye impuhwe. Uko niko gutsinda 
guhambaye". [Ghafir: 7-9] 

No muri Hadith al- Kudsiy Allah yaravuze ati"Nta na rimwe njya nitondera gukora ikintu 
icyo aricyo cyose nk'uko nitondera kuvana roho mu mugaragu wanjye w'umwemera. 
Yanga urupfu, kandi nanjye nanga ikintu kitamushimisha cyangwa kimubabaza". 

[Bukhari: 6502]. Nyagasani Nyiribisingiz akura roho mu mwemera mu bwitonzi bwinshi 
kuko yanga ikintu cyababaza umugaragu we w'umwemera. 

"Abo nibo munyu w'isi. Nimubakurikire, mubane nabo, mutemberane nabo, 
babayobore.Mube munsi y'ubuyobozi bwabo. Nimugaragire Allah muri urwo rumuri 
mubona imbere yanyu, nimubumve mubigireho". 

Indi ayah nayo iragira iti "Kandi wihangane hamwe n'abambaza Nyagasani wabo mu 
gitondo na nimugoroba bashaka uburanga bwe. Ntukabarenze amaso ushaka 
ibishashagirana by'ubuzima bw'iyi si. Ntukumvire uwo twazindaje umutima we ku 
rwibutso rwacu agakurikira irari rye. Ibye akaba ari ubuyobe buhambaye." [Kahf: 28] 

Bavandimwe, by'ukuri Allah afite abagabo yubahiriza ibyifuzo byabo, birashoboka ko 
umuntu usa nabi kandi wambaye inyabaganga, Allah ashobora kumushyirira indahiro ye 
mu bikorwa. Iri tsinda rito ry'abemera, agatsiko k'abantu bacye b'abemera 
b'abanyakuri . . . Ariko na none, nta muntu numwe udakora amakosa, rwose nta muntu 
n'umwe udakora amakosa. Hanyuma Nyagasani We akaba Umunyembaraga, 
Umunyacyubahiro w'Ikirenga, Umunyabuntu butangaje, Umunyembabazi Uhebuje. Abona 
abagaragu be bakora amakosa, hanyuma akababona nijoro barambuye amaboko basaba 
imbabazi ku makosa bakoze ku manywa, akababona kandi kumanywa barambuye amaboko 
basaba imbabazi ku makosa baraye bakoze nijoro. We ni umunyampuhwe Uhebuje, 
Umunyacyubahiro w'Ikirenga, yemera ukwicuza kwabo, imiryango yo kwicuza 
iracyafunguye. Abantu bamwe bo muri iri tsinda -iri nyine ry'abemera- bashobora gukora 
amakosa, ariko kandi ayo amakosa ntabwo ashobora kugushyira mu muriro wo kuri iyi si 
cyangwa wo ku munsi w'imperuka. Ngo atume ibyuma bimanuka biguteme, cyangwa 
abantu bagushikuzemo ururimi, baguhungure amenyo, bakumene urwasaya. 

Bavandimwe, mukwiriye kwirengagiza amakosa y'abategetsi- abantu beza amakosa yabo 
aroroshywa, bababarirwa ibyo abandi badashobora kubabarirwa- Nimwirengagize amakosa 
y'abayobozi bo muri mwe, kubera ko "mbarahiye kuri wa wundi ufite roho yanjye mu 




biganza bye, umwe muri bo ashobora gutsitara agakora amakosa ariko ikiganza cya 
Nyirimpuhwe kiri kumwe nawe". 



Muri Hadith, rasulullah Muhamad (sas) yatugiriye inama ati"Mujye mwirengagiza 
amakosa y'abayobozi bo muri mwe, cyeretse iyo ari ku gihano cyategetswe (hudud) 4 " 

Nimutinye Allah, mubeho ubuzima nk'ubw'abanyakuri babayeho. Nimubeho nk'uko 
abanyakuri n'ubwo bari kurushyi babayeho. Nimukoreshe iminzani ya Nyagasani igihe 
mureba kuri iyi dini. Mugomba kurinda icyubahiro cy'abayislamu, mukagenda mu buryo 
Nyagasani Nyir'isi n'ijuru shaka, mu kuri kuzira gushidikanya, mu kwihangana gukomeye 
kugeza ubwo mubaye abayobozi. Nta na rimwe muzaba abayobozi muri iyi dini igihe 
mutaranzwe no kwihangana no gushikama ku Kuri. 

"Kandi twashyizeho abayobozi bo muri bo, bayobora kubw'itegeko ryacu, ubwo 
bihanganaga kandi bakemera ibimenyetso byacu badashidikanya". [Sadjda: 24] 

Iyo umuntu aranzwe no kwihangana no kudashidikanya, ashobora guhabwa ubuyobozi 
muri iyi dini. Iyi ntambara turwana ani ndende, ni rwa rugamba rugiye cyera ruhinyuza 
intwari, isaba kwihangana. Isaba kugaragira Allah by'ukuri kugira ngo agushoboze kugenda 
muri iyi nzira irangwa no kubihirwa, gukomereka, ndetse no kwicwa. Ni inzira yuzuyemo 
ibirushya byinshi, amagorane n'amahwa. Ni inzira yuzuyemo ibikanka, imbavu n'amaraso 
by'abayibanjemo bakaba barayiguyemo. Ariko na none ni inzira izengurutswe na roho 
z'imbonera z'abanyakuri. Bavandimwe, nimube muri abo banyakuri. 

"Yemwe abemeye, mwihangane kandi mwihanganishanye, munabe ku rugerero kandi 
mugandukire Allah kugira ngo mukiranuke". [Imran: 200] 

Bavandimwe, mujye mubungabunga ukwihangana kwanyu mwifashishije kugaragira Allah 
ku bwinshi, mubungabunge kandi igihagararo cyanyu mwitanga kandi mwiringira Allah. 



4. Iyi Hadith iboneka muri Abu dawud : 4375; Sahih al-Jami : 1185. Sheikh al-Albani yemeje ko 
iyi Hadith ari Sahiih mu gitabo cye as-Silsilah as-Sahihah' (638), iboneka na none mu gitabo 
cye 'Mishkat al-Masabih' (3502), aho yongeyeho ko agace kayo kavuga ngo “ mbarahiye kuri wa 
wundi ufite roho yanjye mu biganza bye" ari dhaifu. 






Bamwe muri baShahiid bavuzwe muri aka gatabo 



5. Abu 'Asim (Muhammad 'Uthman - Iraq) 

Abu 'Asim Muhammad 'Uthman yari umusore wize wavukiye mu muryango w'abantu 
b'abakire bize amashuri ya za kaminuza. Yari umusore usanzwe uretse ko yabayeho mu 
bihe bikomeye, aho abayislamu nyabo bahigwaga bukware. Bityo yarezwe mu buryo 
busanzwe, ntabwo yigeze agira umwalimu w'idini wihariye umwigisha ngo anamubere 
urugero mu muco, imibereho ya kiislamu no mu gukora ibadah. 

Abayislamu bakomeje kumererwa nabi, Abu Asim yahunganye n'abandi akiza amagara ye. 
Muri ubwo buzima bubi bw'ubuhunzi, Abu Asim niho yibutse kandi agaruka kuri Allah 
subhanahu wa ta'ala. Yahereye kuri Qur'an atangira kunywa ku isoko yayo y'urubogobogo. 
Yatangiye kwiga Qira'at n'amategeko yo gusoma Qur'an, atangira no kwitwara ku buryo 
butegekwa na Qur'an. Umuvandimwe wabanye nawe yaravuze ati" Rimwe na rimwe hari 
ubwo twajyaga tuvuga ibintu bya dunia, icyo gihe we yahitaga aceceka. Yahitaga yomboka 
akadukwepa ntitumenye aho yanyuze n'igihe yagendeye. Twayoberwaga aho ari, hanyuma 
tukaza gusanga yibereye mu cyumba arimo gusoma Qur'an". 

Abu 'Asim yakundaga gusiba buri wa mbere na buri wa kane, yakundaga kandi kubyuka 
nijoro agakora Kiyam al-ayli. Yagiye gushaka ubumenyi i Multan ahifadhi Qur'an yose, yari 
asigaje Juzu ebyiri igihe nahuriraga nawe i Peshawar, izo Juzu ebyiri yazihifajije ari i 
Panshjir. 

Duhuye nyuma y'umwaka n'igice, yari afite urumuri mu maso ye. Yari afite imisatsi 
y'irende yizinga, yahoranaga akanyamuneza no kumwenyura. Yavuganaga ubwitonzi 
bwinshi. Yavugaga kandi amagambo macye ari ngombwa gusa; 

Ramadhan yaratangiye, abasore batangira guhurira mu isalah za Taraweh inyuma ye, byari 
bimeze nko kumva Qur'an ikimanuka. Ramadhan igeze hagati Abu Asim yasezeye 
Peshawar ajyana n'abari bagiye Panshjir. 

Bityo Abu Asim atangira intambara yuje inema, Ahmad Shah yamutangije ari umwalimu 
w'idini yigisha Qur'an abayobozi b'ingabo bari bari muri ako karere. Yigishaga n'abandi 
bamujahidiina b'imbonera. Nyuma y'umwaka, yari amaze kwigisha gusoma Qur'an 
abayobozi b'ingabo 200 n'abandi basirikari basanzwe. Abdul Wahid -umuvandimwe 
w'umwarabu i Badkhshan- yarambwiye ati"Nigeze kumva umunyafughanistani asoma 
Qur'an neza mubaza Kaminuza y'abarabu yarangijemo". Yaransubije ati" Narangije muri 
Kaminuza ya Abu Asim al- Iraqi!". 




6. 'Abd ar-Rahman 'Abdullah (Hamdi al-Banna - Egypt) 



Iyo umurebye mu maso uhita ubona ko ari umuntu ukomoka mu majyepfo, ukanabona ko 
uruhu rwe rujya kwirabura nk'abanyamisiri nyine. Nahuye nawe bwa mbere mu modoka 
yatujyanaga i Kunar. Ni umuvandimwe wa Hamdi al-Banna Shahiid wa mbere 
w'umunyamisiri mu rugamba rwo muri Afghanistani. 

Yari umuntu uhora acecetse, yavugaga igihe bibaye ngombwa gusa. Uko guceceka kwe 
kwatumaga amera nk'intare igituza cyayo gitogota nk'isafuriya iri ku ziko bitewe 
n'agahinda yaterwaga n'ibibazo by'abayislamu. 

Mubajije aho akomoka, yarambwiye ati" Nkomoka mu Misiri, nitwa Hamdi". Twagiranye 
ikiganiro, ni uko nza kumenya ko ari Enjeniyeri wize mu Misiri, hanyuma akaza 
gukomereza amashuri ye i Londres mu Bwongereza. Ariko amashuri yo kunononsoa 
ntiyashoboye kuyarangiriza yo, ahubwo yagarutse mu Misiri. Ahageze, kubaho mu buzima 
bwa gikire mu kunywa no kurya byaramunaniye. Yahise afata umwanzuro wo kwiyambura 
isi, atangira ku bishyira mu bikorwa. Yerekeje muri Afhganistani. Yaranzwe no gushakisha 
Shahadah aho yayibona hose. Imyitwaire ye n'uburyo yabagaho byerekanaga ko 
yasobanukiwe neza Hadith y'intumwa ya Allah iva kwa Abu Saiid al Khuduri (ra) aho 
yavuze ati"intumwa y'Imana (sas) yaravuze iti"mbabwire umuntu mwiza cyane kurusha 
abandi, n'umubi cyane kurusha abandi?". Umuntu mwiza cyane ni wa wundi ufite ingoga 
mu nzira ya Allah arwanira ku ifarasi, ku ngamiya, cyangwa arwana ari ku maguru 
kugeza igihe urupfu rumugereyeho. N'umuntu mubi cyane kurusha abandi ni umuntu 
usoma igitabo cya Allah subhanahu wa ta'ala, agakomeza kuba mu mwijima 
(ntiyisuzume, ngo yigaye hanyuma yikosore)". (An-Nisaa'i). 

Yagiye atabara ku ngamba zinyuranye, yaranzwe no gukataza agana aho rukomeye. 
Yarwanye i Qandahar, yarwanye mu gitero cy'Instinzi y'Ikirenga mu kwezi kwa Shaban 
ayobowe na Mawlawi Ghulam Muhammad Gharib, icyo gihe Allah yabahaye intsinzi yihuse 
cyane. Yaragarutse ajya ku rugamba rwa Jadji mu kwezi kwa Ramadhan. Icyo gihe 
urugamba rwari rushyushye, indege zo mu bwoko bwa T-22 na T-28 zarimo zisenya ibintu 
byose ku bushake bwa Nyagasani. 

Nagize icyubahiro cyo kuba hamwe nawe kuva ku munsi w'ijumah kugeza ku cyumweru 
(hari ku munsi wa mbere kugeza ku wa gatatu mu kwezi kwa Ramadhan), yadufashije 
gusiza ikibanza cy'umusigiti i Jadji. Yasizaga ikibanza acecetse, yakoranaga umurava 
yicecekeye. Yari umuntu utajya yerekana ko hari ikintu kimubangamiye. Ntiwashoboraga 
kumwumva hari ikintu yinubira. Nta n'ubwo washoboraga kumubona ngo umenye ko afite 
ibibazo cyangwa hari ibyo atishimiye. Yanezezwaga cyane no gufasha abavandimwe. 

Hari gihe yigeze gufasha umuvandimwe mu kazi ko mu biro (Maktab al-Khidamat). 
Yaryaga ari uko abavandimwe bamaze guhaga. Yarindiraga ko abavandimwe barya 
bagahaga, akegeranya ibyo basigaje mu biribwa n'icyayi, akicara akaba aribyo arya. 

Buri gihe yageragezaga gukora sunnah muri buri gikorwa. Ni nayo mpamvu yaryaga 
ibyasigaye. Yubahirizaga Hadith igira iti" ntabwo muzi ibiryo birimo imigisha aho 




biherereye". Yajyaga kandi adutegeka gukomba ibyo twaririyeho, no gukomba intoki. Buri 
wa mbere na buri wa kane yabaga yasibye. Yanasibaga ukwezi kose kwa Shaban. 



"Iyo nzu y'imperuka tuzayiha abadashaka ukwikuza ku isi cyangwa ukwangiza. Iherezo 
ryiza ni iry'abaganduka". [Qasas: 83] 

Hari mu ma saa yine, ku italiki eshanu z'ukwezi kwa Ramadhan, nibwo indege z'umwanzi 
zaduteye zidutunguye. Igisasu cya rokete cyamwikubise mu mutwe, roho ye ihita isubira 
kwa Nyagasani wayihanze, aba akurikiye intwari zamubanjirije nka Yahya, Sa'ud, 'Abd al- 
Wahhab, na'Abd as-Samad. Iyo ntwari, uwo musozi w'ibyiza aba abonye shahadah atyo. 
Aba agiye ku rutonde rwa bashahid baranze amateka y'iyi dini ya Islam, aba ahamije 
ukwemera kwe akoresheje amaraso ye. Aba avomereje amaraso ye ibiti bye byo muri A1 
jannah. 

Turasaba Allah ko yazadushyira hamwe na basalihiina, intumwa, abanyakuri, bashahiid, 
n'imbonera. Iryo niryo tsinda rihebuje. 



7. Abd as-Samad Miftah 

Uyu mugabo ni urugero rwo gukurikizwa, haba imyitwarire, guceceka no mu bikorwa 
byose byamurangaga. Ntabwo yari azwiho kugira amagambo menshi. Yari umugabo 
urangwa no kubaha, ntabwo wari kumusanga ajya impaka ku mpamvu izo arizo zose na 
rimwe. Yari umugabo ufite igihagararo ku idini ye, ntabwo yajyaga agira gushidikanya. 
Yasaga nk'aho avuga ati"Mbumbura amaso nkareba abantu banjye, nkabura n'umuntu 
n'umwe turi kumwe". 

Yakomerekeye cyane ku rugamba rwa Shalman na Warsak. Ba mujahidiina bari bari kumwe, 
mu bwitonzi bukomeye, bamwegetse iruhande rwa baShahiid, aho azaguma kugeza ku 
munsi w'izuka ku bushake bwa Allah subhanahu wa ta'ala. 

Ku byerekeye Shahadah ye, ntacyo twabivugaho n'ubwo dufite byinshi twabivugaho. Ibi ni 
ukubera ko yari urugero rw'imbonera mu bagabo. Amaso yanjye ntiyigeze abona umuntu 
w'imbonera mu gukurikira inzira ye, wo kuba urugero rw'abemera nk'uyu mugabo. 

Nta byinshi twavuga kuri uyu mugabo, dore ko yanadusabye ko nyuma ya Shahadah ye 
tutazarata umurava n'umwete byamurangaga tumuvuga amazina. Bityo rero, mu kubahiriza 
ibyifuzo bye turifata, ntitugire ibye tuvuga n'ubwo bwose bihari kandi byinshi. 

Icyo twavuga gusa ni uko uyu ariwe Samad, umusozi dukunda nawo ukadukunda. 
Turamukumbura cyane, yari umugabo urangwa n'imirimo y'ubwenge. Turasaba Allah 
subhanahu wa ta'ala ko yazaduhuza nawe muri A1 Jannah. 




Indangagaciro zarangaga izo mbonera mu bantu 



Nabonye ko abenshi muri baShahiid nabanye nabo bari bahuriye ku ndangagaciro 
zikurikira : 

■ Bafataga indimi zabo bakazirinda abayislamu ; 

■ Bari abanyakuri n'inshuti magara ku bayislamu; 

■ Bakundaga kuba bacecetse, n'igihe bavuze ntibakundaga kuvuga basakuza; 

■ Barangwaga no kubaha abayobozi. Ku rugamba, iyo bategekwaga kujya inyuma 
bajyaga inyuma batabajije impamvu. Iyo kandi bategekwaga kujya imbere, nabwo 
bajyaga imbere nta bwoba habe na mba; 

■ Nta na rimwe bajyaga impaka kubyo bategetswe; 

■ Barangwaga no kugira isoni, kwiyoroshya ku bemera no kuba inkazi ku bahakanyi, 
kubaha abamenyi b'ukuri, kubaha abakuru n'abategetsi; 

■ Kugira igihagararo ku idini, akanyamuneza, kuguma aho bari ntibatembere bitari 
ngombwa, kwirinda ibintu byose bijyanye n'imyidagaduro, kutagira umwanya na 
muto batakaza mu bintu bidafite inyungu ku isi no ku munsi w'imperuka, kwanga 
ubuzima bworoshye; 

■ Indimi zabo zahoraga kuri Dhikr, ubundi bakaba bavuga ibyiza by'abemera. 



Turasaba Allah subhanahu wa ta'ala ko yahundagaza impuhwe n'imbabazi ku bantu 
barinda imbago Ze. 




